Държавен вестник, бр. 43, 2015 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  43
5. Наредба № 6 от 2010 г. за условията и 
реда за прилагане на специфична мярка за 
подпомагане на пазара в сектора на млечните 
продукти (ДВ, бр. 23 от 2010 г.).
6. Наредба № 7 от 2011 г. за условията и 
реда за прилагане на извънредни мерки за 
подпомагане на пазара в сектора на зеленчу­
ците (обн., ДВ, бр. 49 от 2011 г.; изм., бр. 78 
от 2011 г. и бр. 51 от 2014 г.).
Министър: 
Десислава Танева
3870
ЦЕНТРАЛНА ИЗБИРАТЕЛНА 
КОМИСИЯ
РЕШЕНИЕ № 1489
от 4 юни 2015 г. 
относно приемане на Правилник за органи­
зацията на дейността на Централната изби­
рателна комисия и структурата и функциите 
на нейната администрация
На основание чл. 48, ал. 3 от Изборния 
кодекс Централната избирателна комисия
Р Е Ш И :
Приема Правилник за организацията на 
дейността на Централната избирателна ко­
мисия и структурата и функциите на нейната 
администрация съгласно приложението.
Председател: 
Ивилина Алексиева
Секретар: 
Севинч Солакова
Приложение
ПРАВИЛНИК
за организацията на дейността на Централ­
ната избирателна комисия и структурата и 
функциите на нейната администрация
Г л а в а  п ъ р в а
ОБЩИ ПОЛОЖЕНИЯ
Чл. 1. С този правилник се уреждат орга­
низацията на дейността на Централната из­
бирателна комисия (комисията) и структурата 
и функциите на администрацията є.
Чл. 2. (1) Комисията е постоянно действащ 
независим държавен орган, който се предста­
влява от председателя.
(2) Комисията е юридическо лице, първо­
степенен разпоредител с бюджет, със седалище 
в София.
(3) Комисията произвежда всички видове 
избори, включително изпълнява функциите 
на Централна комисия за произвеждане на 
национален референдум и на Централна ко­
мисия за местните референдуми. 
(4) Комисията има печат със своето на­
именование и с изображение на герба на 
Република България.
Чл. 3. Дейността на комисията се осъщест­
вява при спазване принципите на върховенство 
на закона, равнопоставеност на членовете, 
публичност и прозрачност.
Г л а в а  в т о р а
УСТРОЙСТВО И ДЕЙНОСТ НА
КОМИСИЯТА
Раздел І 
Състав и правомощия на комисията
Чл. 4. (1) Комисията е колективен орган в 
състав, определен в Изборния кодекс.
(2) Мандатът на комисията е пет години.
(3) Членовете на Централната избирател­
на комисия имат всички права по трудови 
правоотношения, освен тези, които са несъв­
местими или противоречат с тяхното правно 
положение.
Чл. 5. Централната избирателна комисия 
осъществява правомощия, уредени в Избор­
ния кодекс, в Закона за пряко участие на 
гражданите в държавната власт и местното 
самоуправление, както и в свързаните с тях 
нормативни актове. 
Чл. 6. (1) Председателят на комисията:
1. представлява комисията;
2. организира и ръководи дейността на 
комисията, като насрочва, предлага проект 
за дневен ред и ръководи заседанията на 
комисията; 
3. подписва решенията, протоколите, удос­
товеренията и текущата кореспонденция 
заедно със секретаря; 
4. утвърждава организационната структура, 
щатното разписание и длъжностните характе­
ристики на служителите в администрацията, 
приети с решение на комисията; 
5. разпределя преписките между членовете 
на комисията или формираните от състава 
є работни групи, определени с решение на 
комисията;
6. организира и привежда в изпълнение 
влезлите в сила решения на комисията;
7. командирова членовете на комисията 
в страната и в чужбина след решение на 
комисията;
8. утвърждава всички приети с решение 
на комисията вътрешни нормативни адми­
нистративни актове (правила, инструкции, 
методики и др.);
9. внася в комисията проекта за годишен 
бюджет, периодичните отчети за изпълнение 
на бюджета и годишния финансов отчет, из­
готвени от администрацията; 
10. организира и отговаря за изпълнението 
на бюджета на комисията; 
11. одобрява отпуските на членовете на 
комисията;